
tradukita da myaleee


Explodo granda o forsan
Sis dii di laboro, un dio di repozo
Ulaquale, to ya komencis

Dinosaurii promenas bom bom e
Agas violenti, pose mortis
por ke Spielberg ganos plura Oscar'i

Homo erectus es "Mr Smarty No Pants" :
Ilu ludas kun fairo,
E facas utensili.

Epoko de glacio arivas
E obligas Homo sapiens
Portar irga vesti

Chasar, kolektar? Pro quo?
To es la auroro
Di Epoko di kultivo.

Es nula loko quale Romo.
La gotiki venas kun
Salado di cezari

La imprimili di Gutenberg
Charmas omna speci di skriberi
Da sua literi movanta.

La yari pos 1492:
Kun plezuro, Kris Kolombus
Deskovras la unesma "McDonald's".

Koloniisti unionas.
Forjetir la teo de Boston rezultas
Ye repozo di suno sur la standardo Britaniana.

La industrio arivas.
Ol es elektro. Ol es vapori.
Anke hodie, bruiso e fumi abundas.

La yari pos 1861:
Dividate ni falas.
Linkoln, tre habila, unionas ni.

Un milito mondala sequas
Un altra. Rosie agonias.
Patton rotolas. Ni vinkas.

Rusia guidas la konkurso a spaco.
Do? Li demonstras Sputnik
Ma ni havas Elvis Presley.

Guidisti forta:
Kennedy , Luther e Kristo
Defensas yuri civila.

Yardeko di 1960, uli a servo milita
Uli protestas. Uli serchas la povo
De flori en la placo de Haight.



John Travolta facas
La personizo de disko danso.
(Quo ni esis pensanta? )

Interreto ja arivis.
Vu havas e-posto.
Quale ni trovis kosi ante Google?

La yuna pueri, richa da "Dotcom"
Dicas adio a la egoismo. La bulo explodas.
Ne ganor pekunio da stoko ridinda.

Un duoplo de Bush'i
Habitas enoyige en White House,
Inter ili, Clinton facas sandwicho.

Krizo, dicez tua nomo.
Unesme, Saddam. Pose Monica.
Seque Saddam, itere.

La turmi duopla falas.
Tristo, iraco, e fiereso
Levas su de la cindri.

Anjeli fluganta alte
Probas ke giganti falas ulatempe
Kun forteso e sekureso.
===================
Rubayi da Omar al Khayyam

Rubayi da Omar al Khayyam
(Persa filozofo)

rubayo= poemo kompozata per strofi de quar versi.

tradukita da myaleee

En dezerto di soleso
Havar glaso de vino,
Un peceto de pano e belino
Charmus me plu kam luxoza palaco!

Se me aquirus glorio, onu dicus: aroganto!
Se me tro richesus, onu dicus: avaro!
Pro co, me evitos omna personi
E me ne amikesos kun vexanti!

Mea kordio, batez plu forte!
Mea kordio, brulez en fairo de amoro!
Quale vana esis la dio pasinta,
Se me ne joyis de (per?) vino e amorino!

Mea spirito, pro quo tu esas trista?
Me ja facis krimini e joyaji nesakra!
Ma me esas kontenta e peticionas a Deo!
Pro ke Ilu pardonos me, per Ilua mizerikordo !

Vekez, mea belino! La obskura nokto advokas ni!
Forlasez dormo e venez kantador joye!
La dormo ne longigos tua evo!
E la veko tranokte ne kurtigos ol!

Amiki avertis : "abandonez la vino,
Pro ke lo kondamnos tu ad Inferno!"
Me respondis: "un horo de drinko
Plezos me plu kam yari en Paradizo!"
==================
Poemo yunala da angla autorino Enid Blyton
Tradukis Myaleee

Supozez :
Ke singla person en Anglia
Skribas tro multa letri omnadie
E sendas postokarti pikturala!
Quon dicus la postero lore?

Supozez :
Ke omna kavali en rureto
E omna asni anke saltadus
E ruptus sua harnesi ed eskapus!
Quon facus la kavalkeri?

Supozez :
Ke subite ad un venerdio
La gazono aspektus briloze reda!
Kun nula mikrajo de verdo!
Quon pensus la gardeneri?



Supozez :
Ke nulu volas prenar medikamento!
E forjetus olu en drenuyo!
E vicee, on manjus glacikremo!
Me amus iti-Tu amus lo anke?
===============
Enigmati di Existo

Da Lubnana poeto Ilia Abu Madi
tradukis ad ido: myaleee

Me venis me ne savas de ube, ma vere me venis!
E me vidis avan me voyo sur qua me iris.
Me kontinuas irar vole-ne-vole.
Quale me venis? Quale me vidis mea voyo?
Me ne savas!

Ka me esas olda o nova en ica existo?
Ka me esas libera o sklavo en kateni?
Ka me guidas me ipsa en vivo o me esas guidada?
Me deziras savar, ma regretinde
Me ne savas!

Mea voyo? Quala esas mea voyo?
Ka ol esas kurta o longa?
Ka me decensas ad infre o acensas a supre de ol ?
O falas infre a fundo?
O amba me e mea voyo haltas dum ke la mundo kuras?
Me ne savas!

Ube esas mea ploro e mea rido
Dum ke me esis mikra puero?
Ube esas mea revi qua akompanis me omnaloke?
Oli omna perdesis ma quale perdesis?
Me ne savas!

(Parenteze: Homa origino esis ek maro)

O Maro! Ka me origine venis ek tu?
Ka justas ito quan dicadis uli pri tu e me?
O ito omna esas ya falsa?
Me ne savas!

O Maro Granda! Tu havas komo me sablo e perli
Ma tu havas nula ombro
E me havas ombro sur tero!
Ma tu ne havas mento, e kun me esas mento saja!
Do pro quo tu permanas e me perisas?
Me ne savas!

O maro! Quanta rejuli konstruktis
Glorioza palaci apud tu ye nokto.
Ye nexta matino, oli omna desaparis en aero!
Ka li rivenos denove o ne?
O li existas ja en sablo de plajo? La sablo dicas:
Me ne savas!

O maro! Tu esas karcerano!
Quante me lamentas tua deslibereso!
Simile a me, tu esas giganto ma sen defenso!
Tu e me havas despero e mizero!
Do kande on salvus amba ni?
Me ne savas


Maro! Me ipsa esas maro komo tu kun du rivi:
Un esas la nesavata morgo
E l'altra esas hiero, qui amba pasis kun tu!
O Mar! Me e tu vere esas komo guti inter morgo e hiero!
Ne questionez me, quo esas morgo , quo hiero.
Me ne savas
=======
Me ne esas poeto

de hinda filmo "Bobby"(la belino)
Da lirikisto Anand Bakhshi
traduko da  Myaleee

Me ne esas poeto, o belino!
Ma de-pos ke me vidis tu,
Mea lango parleskis poemi dolca!
 
Me ne esas amoranto, o belino!
Ma de-kande me vidis tu,
Mea kordio dronis profunde en amoro!


Me paroladis pri amoro!
Ma me ne savis quo ol  esas!
De-kande me vidis tu,
Me divenis vera amorozo!

Me iradas quale enemiko inter amiki!
Ma me ne esas enemiko, O belino!
De-kande me vidis tu,
Me konsideris omni quale kara amiki!

Levante mea manui, me pensas
Quo me dezirus de Deo?
Ma de-kande me amoris tu,
Me adoreskis tu!

Me ne esis herezia en Deo!
O belino! Ma de-kande me vidis tu,
Mea spirito lumeskis
Kun pia adoro a Deo!

Me ne esas poeto, o belino!
Ma de-pos me vidis tu,
Mea lango parleskis poemi dolca!
 

